AVON ขาดทุนหนัก ปิดตลาดในไทย ปลายปีนี้ - FINNOMENA
วันที่ 10 ตุลาคม บริษัท เอวอน คอสเมติคส์ (ประเทศไทย) จำกัด ได้ออกประกาศผ่านเว็บไซต์ www.avon.co.th ว่า "เอวอน มีความจำเป็นต้องออกจากตลาดประเทศไทยปลายปี 59 ซึ่งเป็นการดำเนินงานตามชั้นตอนเชิงกลยุทธ์ปรับโครงสร้างเพื่อให้เอวอนสามารถทำกำไรได้ในระยะยาว"
11 พ.ย. 2563

วันที่ 10 ตุลาคม บริษัท เอวอน คอสเมติคส์ (ประเทศไทย) จำกัด ได้ออกประกาศผ่านเว็บไซต์ www.avon.co.th ว่า “เอวอน มีความจำเป็นต้องออกจากตลาดประเทศไทยปลายปี 59 ซึ่งเป็นการดำเนินงานตามชั้นตอนเชิงกลยุทธ์ปรับโครงสร้างเพื่อให้เอวอนสามารถทำกำไรได้ในระยะยาว”
เหตุผลที่บริษัทแม่ (ประเทศสหรัฐฯ) ตัดสินใจปิดกิจการ คือ ตลอดระยะเวลา 10 ปีที่ผ่านมา เอวอนในประเทศไทยประสบปัญหาและสภาวะไม่มีผลกำไรมาหลายปี และผลการดำเนินงานมีแนวโน้มลดลงต่อเนื่องทุกปี
ตลาดในภูมิภาคเอเชียแปซิฟิคที่เอวอนให้ความสำคัญ คือ ฟิลิปปินส์ และอินเดีย ซึ่งเป็นตลาดที่ยังแข็งแรง และยอดขายยังเติบโตต่อเนื่อง ส่วนประเทศอื่นๆ เช่น มาเลเซีย ไต้หวัน จีน ออสเตรเลีย และนิวซีแลนด์ ยังสามารถประคองธุรกิจไปได้
ทั้งนี้ AVON เป็นแบรนด์แรกของไทย ดำเนินธุรกิจเครื่องสำอางค์ในรูปแบบการขายตรง ตั้งแต่ปี 2521
แผนธุรกิจของเอวอนที่ผ่านมา
แรกเริ่ม ใช้แผนการตลาดรูปแบบไดเรคเซลล์ (ขายตรง) ผ่านสาวจำหน่าย โดยการถือแคตตาล็อกเร่ขายสินค้า
หลังจากนั้นเป็นธุรกิจแบบ Retail โดยเปิดร้านจำหน่ายสินค้าทั่วประเทศ 40 สาขา แต่ก็ปิดตัวลงในที่สุด
และหันมาทำแผนการตลาดเป็นรูปแบบ MLM ซึ่งได้รับความนิยมในช่วงแรก แต่ก็ยังไม่สามารถตอบโจทย์ที่คาดหวังไว้ได้
FINNOMENA Hot News Digest
คือการนำข่าวเรื่องการเงินการลงทุนที่สำคัญ ๆ ในแต่ละวัน มาทำการย่อย (digest) ให้เข้าใจง่าย ๆ รวมถึงอธิบายถึงผลที่อาจจะเกิดขึ้นจากเรื่องดังกล่าว โดยทีมงาน FINNOMENA เพื่อให้นักลงทุนได้เสริมความเข้าใจในข่าวสารต่าง ๆ ได้ดีขึ้น และเรียนรู้ที่จะวิเคราะห์เรื่องราวต่าง ๆ ได้ด้วยตัวเอง
แท็ก:
แชร์บทความ: